**BENDROSIOS CIVILINĖS ATSAKOMYBĖS DRAUDIMAS**

**TECHNINĖ SPECIFIKACIJA**

* 1. **Draudėjas:** Valstybės įmonė Turto bankas įm. k. 112021042.
  2. **Draudimo objektas:**
  3. **Veiklos** civilinė atsakomybė – Draudėjo civilinė atsakomybė trečiajam asmeniui už žalą, padarytą draudėjui vykdant apdraustą veiklą.

Apdrausta veikla – Nekilnojamojo turto objektų valdymas, naudojimas, administravimas, nuoma, priežiūra.

* 1. **Produkto/ Paslaugos** civilinė atsakomybė – Draudėjo civilinė atsakomybė trečiajam asmeniui už žalą, padarytą Draudėjo pateiktu netinkamos kokybės produktu arba paslauga.
  2. **Turto savininko/ valdytojo** atsakomybė – Draudėjo ir turto naudotojų civilinė atsakomybė trečiajam asmeniui už žalą dėl draudėjo nuosavybėje ir /ar valdyme esančio turto (įskaitant naudojamą ir nenaudojamą) – statinių, teritorijos ar kitų objektų trūkumų (įskaitant patalpose esantį kilnojamąjį turtą).

Draudėjo nuosavybėje ir/ar valdyme esantis turtas – tai turtas, kuris draudimo sutarties galiojimo laikotarpiu yra, buvo ir/ar bus draudėjo nuosavybėje ir /ar valdyme.

* 1. Draudėjo civilinė atsakomybė **už žalą patikėtam turtui**. Patikėtu turtu laikomas nuomos, panaudos, išperkamosios nuomos ar panašių sutarčių pagrindais Draudėjo išsinuomotas, pasiskolintas, saugojamas, prižiūrimas, jam patikėtas, jo valdomas, naudojamas, kontroliuojamas tretiesiems asmenims priklausantis kilnojamas ar nekilnojamas turtas. Nuomojamos patalpos 2025-12-12 dienai yra adresais: Šeimyniškių g. 19, Vilnius, Vilniaus miesto savivaldybė, Šeimyniškių g. 19 - 501, Vilnius, Vilniaus miesto savivaldybė, Šeimyniškių g. 19 - 202, Vilnius, Vilniaus miesto savivaldybė, Pramonės g. 99 - 105, Vilnius, Vilniaus miesto savivaldybė, Konstitucijos pr. 12, Vilnius, Vilniaus miesto savivaldybė, Klaipėdos g. 7B, Ukmergė, Ukmergės rajono savivaldybė, Gedimino g. 32, Kaišiadorys, Kaišiadorių rajono savivaldybė, Garažų g. 18, Kaunas, Kauno miesto savivaldybė, Dominikonų g. 2A, Raseiniai, Raseinių rajono savivaldybė. Nuomojamų patalpų sąrašas gali keistis.

Patikėtu turtu nelaikomas valstybės nekilnojamas turtas, perduotu Draudėjui valdyti patikėjimo teise.

* 1. Draudėjo atsakomybė už kontrahentų padarytą žalą, minėtiems kontrahentams vykdant veiklą pagal sutartis su Draudėju, jei Draudėjas už tokią kontrahentų padarytą žalą atsako pagal teisės aktus. Pačių kontrahentų atsakomybė nėra draudžiama. Draudimo bendrovė, išmokėjusi draudimo išmoką, įgyja teisę subrogacijos būdu išreikalauti žalos atlyginimą iš ją padariusio (-ių) kontrahento (-ų). Kontrahentu laikoma kita Draudėjo sudarytos sutarties šalis, kurią Draudėjas pasitelkia apdraustos veiklos vykdymui (įskaitant, bet neapsiribojant – Draudėjo statybos rangovas, subrangovas, tiekėjas, paslaugos Draudėjui teikėjas ir kt.).
  2. Draudžiama civilinė atsakomybė už žalą, padarytą Draudėjui ar jo kontrahentams vykdant statybos darbus. Statybos darbai – visi darbai, atliekami statant, remontuojant, rekonstruojant arba griaunant statinį, inžinerinius statinius, tinklus ir (ar) sistemas (įskaitant, bet neapsiribojant – žemės kasimo, mūrijimo, betonavimo, montavimo, pamatų ir stogų įrengimo, stalių, apdailos, įrenginių montavimo, paleidimo ir derinimo darbus).
  3. Taip pat draudžiama Draudėjo civilinė atsakomybė dėl žalos jo kontrahentams.
  4. Atsakomybė dėl žalos gamtai – Draudėjo turtiniai interesai, susiję su:
* Draudėjo civiline atsakomybe dėl staigaus ir netikėto įvykio kilusią žalą aplinkai, jos elementams (žemės paviršiui ir gelmėms, orui, vandeniui, dirvožemiui, augalams, gyvūnams, organinėms ir neorganinėms medžiagoms) (toliau tekste – Žala gamtai), įskaitant ir aplinkos apsaugos pareigūnų nustatytą Žalą gamtai pagal Lietuvos Respublikos teisės aktus;
* Draudėjo civiline atsakomybe už žalą trečiųjų asmenų turtui, sveikatai, gyvybei, kilusią Žalos gamtai pa sekoje, bei Draudėjo civiline atsakomybe dėl Žalos gamtai išvalymo kaštų. Draudimo apsauga galioja tokia pačia apimtimi, jeigu reikalavimą pareiškia kita valstybės valdoma įstaiga arba valstybės institucijų valdomas juridinis asmuo (įstaiga, įmonė ar organizacija).

1. **Draudžiamasis įvykis.** Trečiojo asmens reikalavimas atlyginti žalą, kai nustatomos visos šios sąlygos:
   1. Reikalavimas pateiktas per draudimo sutarties galiojimo laikotarpį ir Draudikui apie jį yra pranešta per draudimo sutarties galiojimo laikotarpį ar per papildomą reikalavimo pateikimo terminą;
   2. Žala padaryta draudimo sutarties galiojimo teritorijoje ir atsirado draudimo sutarties galiojimo laikotarpiu;
   3. Draudėjas pagal galiojančius teisės aktus atsako už žalą;
   4. Draudėjo veiksmai (veikimas arba neveikimas) buvo atlikti per retroaktyvųjį draudimo laikotarpį arba per draudimo sutarties galiojimo laikotarpį.
   5. Žalos gamtai, kilusios Draudėjui vykdant apdraustą veiklą, padarymas yra laikomas draudžiamuoju įvykiu, jeigu be aukščiau išvardintų sąlygų, papildomai yra tenkinamos visos žemiau nurodytos sąlygos:

* Galima nustatyti, kad Žala gamtai kilo per draudimo sutarties galiojimo laikotarpį, Draudėjui vykdant apdraustą veiklą;
* Žala gamtai kilo dėl staiga, netikėtai atsiradusio statinio, įrengimo ar įrangos defekto. O taip pat jei žala gamtai pasireiškė, atsirado staiga, nors ji ir susijusi su bet kokiais lėtais, laipsniškais procesais, tęstiniais veiksmais ar neveikimu, ar pasikartojančiais reiškiniais;
* Žala gamtai buvo draudėjo, aplinkosaugos institucijų, kitų asmenų pastebėta ne vėliau kaip per 72 valandas nuo Žalos gamtai pradžios. Ši sąlyga netaikoma, kai draudėjas dėl objektyvių priežasčių ir pagrįstai negalėjo sužinoti ar pastebėti žalą gamtai (tokiu atveju pareiga įrodyti šias priežastis tenka Draudėjui).
  1. Draudžiamuoju įvykiu taip pat laikoma žala, atsiradusi dėl temperatūros, vibracijos, korozijos, triukšmo, šilumos, kvapo, šviesos, dūmų, suodžių, dulkių, garų, dujų, drėgmės ar kritulių poveikio, žemės kasimo darbų, grunto suslūgimo ar nuošliaužos, potvynio ar užpylimo, kilusio dėl lietaus ar sniego (ledo) tirpsmo vandens, jeigu žala kilo dėl staiga, netikėtai atsiradusio statinio, įrengimo ar įrangos defekto, įskaitant ir atvejus, kai žala pasireiškė, atsirado staiga, nors ji ir susijusi su bet kokiais lėtais, laipsniškais procesais, tęstiniais veiksmais ar neveikimu, ar pasikartojančiais reiškiniais, su sąlyga, kad laipsniški / tęstiniai procesai Draudėjui buvo nežinomi, Draudėjas apie juos nenumanė ir negalėjo žinoti.
  2. Vienu įvykiu laikoma trečiųjų asmenų patirta žala, kilusi dėl tos pačios priežasties ir tomis pačiomis aplinkybėmis, neatsižvelgiant į tai, ar dėl jos atlyginimo buvo pareikštas vienas ar keli reikalavimai.

1. **Kitos draudimo sąlygos:**
   1. **Žala** – trečiojo asmens turto sugadinimas, sunaikinimas arba praradimas; asmens sužalojimas, jo gyvybės atėmimas ir dėl to patirtos išlaidos, negautos pajamos, kurias trečiasis asmuo būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos trečiojo asmens sveikatai, gyvybei pasekmė; finansinė žala (įskaitant negautas pajamas), atsirandanti kaip žalos trečiojo asmens turtui, asmens sveikatai, gyvybei pasekmė ir / ar susijusi su žalos padarymu trečiojo asmens turtui, asmens sveikatai, gyvybei.

Nuostoliai – patirtos žalos piniginė išraiška. Į nuostolių dydį taip pat įskaičiuojamos raštu su Draudiku suderintos išlaidos, susijusios su ekspertizių atlikimu, siekiant nustatyti žalos aplinkybes, priežastis ir dydį, taip pat trečiojo asmens naudai iš Draudėjo teismo priteistos bylinėjimosi išlaidos, patirtos dėl draudžiamuoju įvykiu pripažinto Reikalavimo nagrinėjimo.

* 1. Retroaktyvus draudimo laikotarpis – nuo 2023 m. balandžio 5 d. Retroaktyviu draudimo laikotarpiu draudimo apsauga galioja Draudėjo veiksmams (veikimui arba neveikimui), kurie buvo atlikti per šį retroaktyvųjį draudimo laikotarpį ir draudimo teritorijoje, o reikalavimas atlyginti žalą Draudėjui yra pareikštas draudimo sutarties galiojimo laikotarpiu (arba per papildomą reikalavimo pateikimo terminą) ir draudimo teritorijoje.

Bet kuriuo atveju Draudikas neatlygina nuostolių dėl bet kokių aplinkybių, reikalavimų ar įvykių, apie kuriuos Draudėjui buvo žinoma iki šios draudimo sutarties įsigaliojimo dienos.

* 1. Papildomas reikalavimo pateikimo terminas – papildomas 180 dienų terminas, prasidedantis rytojaus dieną nuo dienos, nurodytos draudimo liudijime, Draudėjo, Draudiko pranešime apie sutarties nutraukimą kaip draudimo sutarties galiojimo laikotarpio pabaigos data. Per papildomą pranešimo apie reikalavimą pateikimo terminą Draudėjas turi teisę pranešti apie per šį terminą arba per draudimo sutarties galiojimo laikotarpį jam pareikštą reikalavimą, kylantį dėl Draudėjo veiksmų, t. y. veikimo ar neveikimo (dėl apdraustos veiklos), atliktų draudimo sutarties galiojimo laikotarpiu ir draudimo teritorijoje, o Draudikas, neviršydamas draudimo sumos (vienam draudžiamajam įvykiui ir visam draudimo laikotarpiui), privalo atlyginti žalą remdamasis draudimo sutarties sąlygomis.
  2. Kai Draudėjas ir Draudikas susitaria, draudimo išmoka gali būti mokama nukentėjusiam trečiajam asmeniui nesumažinant draudimo išmokos besąlyginės išskaitos suma. Draudėjas ne vėliau kaip per 7 darbo dienas po to, kai Draudikas sumoka draudimo išmoką nukentėjusiam trečiajam asmeniui ir Draudėjui išsiunčia pranešimą, privalo sumokėti Draudikui besąlyginės išskaitos sumą.
  3. Draudimo rizikos padidėjimu nelaikoma:
     1. statinių (jo patalpų) naudojimas ne pagal paskirtį patvirtinti Lietuvos Respublikos Vyriausybės 2011 m. spalio 12 d. nutarime Nr. 1178 „Dėl statinio (jo patalpų) naudojimo ne pagal paskirtį atvejų ir tvarkos aprašo patvirtinimo“;
     2. šių statinių (jo patalpų) naudojimas ne pagal paskirtį:
* viešbučių paskirties patalpos, esančios Taikos pr. 28-6, Klaipėdoje, naudojamos administracinei veiklai ir rūsio patalpos naudojamos sandėliavimui;
* administracinės paskirties pastatas ir patalpos (salė), esančios , Laisvės pr. 28, Vilniuje, naudojamos kūrybinei, meninei ir pramogų organizavimo veiklai;
* administracinės ir garažų paskirties patalpos, esančios Juozapavičiaus g. 9, Vilniuje, naudojamos restoranų ir pagaminto valgio tiekimo veiklai; kūrybinei, meninei ir pramogų organizavimo veiklai.
  + 1. draudėjo nuosavybėje ir/ar valdyme esančio turto padidėjimas, o taip pat Draudėjo išsinuomoto turto objektų padidėjimas.
  1. Draudimo rizikos padidėjimu laikoma tik:
     1. gamybos procesų, technologijų bei gamybos procese naudojamų medžiagų pakeitimas pavojingesnėmis;
     2. degių ir/ar sprogstamų medžiagų, apie kurias Draudikas nežinojo ar nebuvo informuotas sudarant draudimo sutartį, laikymas (išskyrus kurą, naudojamą pastato šildymui), naudojimas;
     3. suvirinimo/karštųjų darbų vykdymas, kurių metu temperatūra pakyla daugiau nei 100°C (išskyrus atvejus, kai Draudikas apie tokių darbų vykdymą buvo raštu informuotas draudimo sutarties sudarymo metu arba tai nurodyta draudimo sutartyje); atviros ugnies židinių atsiradimas, naudojimas.
  2. Didelis neatsargumas nėra laikomas nedraudžiamuoju įvykiu.
  3. Nedraudžiamieji įvykiai – tai įvykiai, nurodyti draudiko taisyklėse, tačiau tik tiek, kiek neprieštarauja šioms sąlygoms. Esant prieštaravimams tarp šių sąlygų ir Draudiko Bendrosios civilinės atsakomybės draudimo taisyklių, vadovaujamasi šiomis sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia šiose sąlygose išdėstytų nuostatų, nes priešingu atveju jos laikomos negaliojančiomis.
  4. Draudikas įsipareigoja teikti draudėjui arba draudimo brokeriui detalią patirtų žalų informaciją (įvykio data, rezervuota suma, išmokėta suma, trumpas įvykio aprašymas) per 5 darbo dienas gavus rašytinį Draudėjo arba draudimo brokerio prašymą elektroniniu paštu, bet ne rečiau kaip kartą per ketvirtį.

1. **Draudimo sumos:**

|  |  |
| --- | --- |
| ***Draudimo objektas*** | ***Draudimo suma vienam draudžiamajam įvykiui ir visam draudimo sutarties laikotarpiui*** |
| Veiklos civilinė atsakomybė | 1.000.000,00 EUR |
| Produkto/ Paslaugos civilinė atsakomybė |
| Turto savininko / valdytojo atsakomybė |
| Civilinė atsakomybė už žalą, padarytą patikėtam turtui |
| Civilinė atsakomybė už žalą, padarytą atliekant statybos darbus |
| Civilinė atsakomybė, kylanti dėl Draudėjo subrangovų (kontrahentų) padarytos žalos, Draudikui įgyjant subrogacijos teisę |
| Draudėjo civilinė atsakomybė už žalą gamtai |
| ***Bendra draudimo suma:*** | ***1.000.000,00 EUR*** |

1. **Besąlyginė išskaita:**
   1. Taikoma besąlyginė išskaita kiekvienam įvykiui:

* žalai dėl pastato, kuris draudžiamojo įvykio metu nebuvo naudojamas – 2.000,00 Eur;
* žalai dėl pastato, kuris draudžiamojo įvykio metu buvo naudojamas – 300,00 Eur.

1. **Galiojimo teritorija** – Lietuvos Respublika.
2. Draudimo sutarties trukmė – 12 mėnesių.
3. **Papildoma informacija:**
   1. Draudikas nustato metinę draudimo įmoką vieneriems metams.
   2. Valstybės įmonė Turto bankas valdo, naudoja ir disponuoja valstybės nekilnojamuoju turtu, perduotu valdyti patikėjimo teise.
   3. Nekilnojamojo turto objektai yra naudojami, nenaudojami, perduoti arba neperduoti panaudos ar nuomos pagrindu tretiesiems asmenims.
   4. Draudimo apsauga galioja visam Draudėjo nuosavybėje ir/ ar valdyme esančiam turtui. Draudėjas valdo apie 6 192 vnt. nekilnojamojo turto objektų visoje Lietuvos Respublikos teritorijoje (tame tarpe Draudėjo išnuomoti nekilnojamojo turto objektai). Valdomo šiai dienai ploto yra apie 987 tūkst. kv. m. Sąrašas kintamas.
   5. Žalų istorija:

* 2021-2022 m. 6  įvykiai, išmokėta 3 069 Eur;
* 2022-2023 m. 13  įvykių, išmokėta 11 000 Eur;
* 2023-2024 m. 14 įvykių, išmokėta 163 832 Eur, rezervas 491 092 Eur;
* 2024-2025 m. 6 įvykiai, išmokėta 806 Eur;
* 2025-2026 m. 16 įvykių, išmokėta 2 030 Eur, rezervas 30 284 Eur.
  1. Rizikos vertinimo, draudimo sutarčių ir polisų sudarymo tarpininkavimo, žalų istorijos ir kitais draudimo klausimais, Draudėją atstovauja UADBB „Rizikos cesija“ pagal 2023-05-22 paslaugų sutartį NR. 23-S1-TVD-581.

1. **Aplinkos apsaugos ir socialiniai kriterijai.**

Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – AM įsakymas Nr. D1-508). Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.