**Paveikslėlis, kuriame yra žinutė

Automatiškai sugeneruotas aprašymas**

**VP-3454 BENDROSIOS CIVILINĖS ATSAKOMYBĖS DRAUDIMO PASLAUGOS**

ATVIRO KONKURSO (TARPTAUTINIO PIRKIMO) SĄLYGOS

TURINYS

1. [BENDROSIOS NUOSTATOS](#bookmark3)
2. [PIRKIMO OBJEKTAS](#bookmark6)
3. [PERKANČIOSIOS ORGANIZACIJOS IR TIEKĖJO BENDRAVIMO PRIEMONĖS](#bookmark9)
4. [PIRKIMO DOKUMENTŲ PAAIŠKINIMAS IR PATIKSLINIMAS](#bookmark12)
5. [TIEKĖJŲ PAŠALINIMO PAGRINDAI](#bookmark15)
6. TIEKĖJŲ KVALIFIKACIJOS REIKALAVIMAI, NACIONALINIO SAUGUMO REIKALAVIMAI
7. [RĖMIMASIS KITŲ ŪKIO SUBJEKTŲ PAJĖGUMAIS IR SUBTEIKĖJŲ](#bookmark21) [PASITELKIMAS](#bookmark21)
8. [TIEKĖJŲ GRUPĖS DALYVAVIMAS PIRKIMO PROCEDŪROSE](#bookmark24)
9. [PASIŪLYMŲ RENGIMAS, PATEIKIMAS, KEITIMAS](#bookmark27)
10. [PASIŪLYMĄ SUDARANTYS DOKUMENTAI](#bookmark34)
11. [PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMO](#bookmark37) [REIKALAVIMAI](#bookmark37)
12. [PASIŪLYMŲ ŠIFRAVIMAS](#bookmark40)
13. [PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ](#bookmark43) [PASIŪLYMAIS](#bookmark43)
14. [SUSIPAŽINIMO SU PASIŪLYMAIS PROCEDŪRA](#bookmark46)
15. [PASIŪLYMŲ NAGRINĖJIMAS IR PALYGINIMAS](#bookmark47)
16. [PASIŪLYMŲ VERTINIMAS](#bookmark50)
17. [PASIŪLYMŲ ATMETIMO PRIEŽASTYS](#bookmark53)
18. [INFORMAVIMAS APIE PIRKIMO PROCEDŪRŲ REZULTATUS](#bookmark58)
19. [SUTARTIES SUDARYMAS](#bookmark63)
20. [PRETENZIJŲ, IEŠKINIŲ TEIKIMAS IR NAGRINĖJIMAS](#bookmark64)
21. [BAIGIAMOSIOS NUOSTATOS](#bookmark67)

PRIEDAI:

1 [priedas. Pasiūlymo forma;](#bookmark70)

2 [priedas. Techninė specifikacija;](#bookmark70)

3 priedas. EBVPD;

4 priedas. Sutarties projektas;

5 priedas. Deklaracija dėl tiekėjo atsakingų asmenų;

6 priedas. Deklaracija dėl atitikimo nacionalinio saugumo reikalavimams.

7 priedas. Veiklos partnerio pažinimo anketa.

1. **BENDROSIOS NUOSTATOS**
   1. Valstybės įmonė Turto bankas, adresas Kęstučio g. 45, Vilnius, įmonės kodas 112021042 (toliau - Perkančioji organizacija), numato pirkti paslaugas –  bendrosios civilinės atsakomybės draudimo paslaugas.
   2. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (toliau - Viešųjų pirkimų įstatymas).
   3. Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu (toliau - Civilinis kodeksas), kitais viešuosius pirkimus reglamentuojančiais teisės aktais bei konkurso sąlygomis.
   4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.
   5. Šis pirkimas nėra rezervuotas pagal Viešųjų pirkimų įstatymo 23 ir 24 straipsnių nuostatas.
   6. Išankstinis informacinis skelbimas apie šį pirkimą nebuvo skelbtas. Skelbimas apie pirkimą paskelbtas CVP IS adresu (<https://viesiejipirkimai.lt>/) ir Europos Sąjungos oficialiajame leidinyje. Pirkimo dokumentai, jų paaiškinimai, patikslinimai skelbiami CVP IS (<https://viesiejipirkimai.lt>/).
   7. Pirkimas, vadovaujantis Viešųjų pirkimų įstatymo 22 straipsniu 1 dalimi, vykdomas Centrinės viešųjų pirkimų informacinės sistemos (toliau - CVP IS) priemonėmis elektroniniu būdu. Elektroninėmis priemonėmis pasiūlymus gali teikti tik CVP IS adresu: [htips://viesiejipirkmai.lt/](https://viesiejipirkimai.lt) registruoti tiekėjai. Tiekėjai pasiūlymus turi pateikti ir bendravimas su tiekėjais vyksta tik CVP IS priemonėmis. Bet kokia informacija, pirkimo sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
   8. Perkančioji organizacija yra pridėtinės vertės mokesčio (toliau - PVM) mokėtoja.
   9. Visos pirkimo sąlygos nustatytos pirkimo dokumentuose, kuriuos sudaro:
      1. skelbimas apie pirkimą.
      2. šio pirkimo sąlygos (kartu su priedais).
      3. galimi pirkimo dokumentų paaiškinimai (patikslinimai) bei atsakymai į tiekėjų klausimus.
      4. kita CVP IS priemonėmis pateikta informacija.
   10. Pasiūlymus konkursui tiekėjai rengia savo lėšomis.
   11. Pateikdamas savo pasiūlymą, pirkimo dalyvis sutinka su visais pirkimo dokumentų reikalavimais ir pirkimo sutarties sąlygomis ir atsisako taikyti bet kokias kitas, nenumatytas sąlygas.
   12. Tiesioginį ryšį su tiekėjais įgalioti palaikyti: dėl pirkimo procedūrų – Pirkimų skyriaus vyriausiasis viešųjų pirkimų specialistas Edmundas Krištolaitis, tel. +370 627 41077, el. p. [edmundas.krištolaitis@turtas.lt](mailto:edmundas.krištolaitis@turtas.lt)
2. **PIRKIMO OBJEKTAS**
   1. Pirkimo objektas–  **bendrosios civilinės atsakomybės draudimo paslaugos** (toliau - pirkimas), kurios detalizuotos techninėje specifikacijoje 2 priede.
   2. Paslaugų teikimo terminas – 12 mėnesių nuo 2026-04-05 arba nuo Sutarties pasirašymo dienos, tuo atveju, jei sutartis bus pasirašyta vėliau nei šiame punkte nurodyta data.
   3. Pirkimo objektas į pirkimo objekto dalis neskaidomas. Tiekėjas pateikdamas pasiūlymą turi siūlyti visą pirkimo objekto kiekį/apimtį. Pirkimą skaidyti į dalis netikslinga dėl pirkimo objekto specifikos, nes bendrosios civilinės atsakomybės draudimu draudžiama Perkančiosios organizacijos veikla. Išskaidžius pirkimą į dalis, perkančiajai organizacijai sutarčių vykdymas taptų per daug brangus (didelio sutarčių skaičiaus administravimo požiūriu). Pirkimo techninėje specifikacijoje nurodytos paslaugos yra vienarūšės, paslaugas atliekant keliems skirtingiems tiekėjams perkančiajai organizacijai būtų apsunkintas sutartinių įsipareigojimų vykdymas, skirtingų pirkimo objektų dalių vykdytojų koordinavimas ir tai keltų riziką ne tik netinkamai įvykdyti paslaugų pirkimo sutartį, tačiau ir paslaugų pirkimu siekiamas tikslas būtų iš viso nepasiektas
3. **PERKANČIOSIOS ORGANIZACIJOS IR TIEKĖJO BENDRAVIMO PRIEMONĖS**
   1. Perkančiosios organizacijos ir tiekėjo bendravimas vyksta tik CVP IS priemonėmis, išskyrus:
      1. bendravimą pasirašant sutartį ir keičiantis informacija dėl sutarties pasirašymo, jeigu Perkančioji organizacija siųsdama kvietimą pasirašyti sutartį, nurodo kitas bendravimo priemones.
      2. pretenzijų pateikimą (pretenzijos gali būti teikiamos elektroninėmis priemonėmis).
   2. Mokomąją medžiagą, kaip prisijungti ir naudotis CVP IS, galima rasti Viešųjų pirkimų tarnybos tinklalapyje [www.vpt.lrv.lt.](http://www.vpt.lrv.lt/)
   3. Perkančioji organizacija neatsako už nenumatytus atvejus, dėl kurių elektroniniai pasiūlymai nebuvo gauti ar gauti pavėluotai. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
4. **PIRKIMO DOKUMENTŲ PAAIŠKINIMAS IR PATIKSLINIMAS**
   1. Pirkimo dokumentai tiekėjų iniciatyva gali būti paaiškinami / patikslinami jiems CVP IS susirašinėjimo priemonėmis kreipiantis į Perkančiąją organizaciją. **Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę**, atsižvelgdami į tai, kad, **terminas, skirtas pateikti klausimams ir prašymams yra ribotas** ir pasibaigus pasiūlymų pateikimo terminui, pirkimo dokumentų ir pasiūlymo turinio keisti nebus galima.
   2. Kai tiekėjai kreipiasi dėl pirkimo dokumentų paaiškinimo ar patikslinimo, prašymas paaiškinti/ patikslinti pirkimo dokumentus turi būti pateiktas ne vėliau kaip likus **11 (vienuolika) kalendorinėms dienos** iki pasiūlymų pateikimo termino pabaigos.
   3. Perkančioji organizacija pirkimo dokumentų paaiškinimus/ patikslinimus pateikia visiems tiekėjams ne vėliau kaip likus **6 (šešioms) kalendorinėms dienoms** iki pasiūlymų pateikimo termino pabaigos.
   4. Pasiūlymų pateikimo terminas yra pratęsiamas, jeigu dėl kokių nors priežasčių pirkimo dokumentų paaiškinimas / patikslinimas ar papildoma su pirkimo dokumentais susijusi informacija pateikiama likus mažiau dienų nei nurodyta šio skyriaus 4.3. punkte (Perkančioji organizacija neprivalo pratęsti termino, kai papildomos informacijos nebuvo paprašyta laiku) arba buvo padaryta reikšmingų pirkimo dokumentų pakeitimų (paaiškinimas / patikslinimas turi esminės įtakos pasiūlymų parengimui).
   5. Pirkimo dokumentų paaiškinimas / patikslinimas paskelbiamas CVP IS kartu su kitais pirkimo dokumentais ir išsiunčiamas CVP IS susirašinėjimo priemonėmis, neatskleidžiant, iš ko buvo gautas prašymas tokį paaiškinimą ar patikslinimą pateikti. Jei pirkimo dokumentai papildomai buvo skelbiami kituose šaltiniuose, paaiškinimai, patikslinimai paskelbiami ir juose.
   6. Kai teikiant pirkimo dokumentų paaiškinimą / patikslinimą tikslinama pirkimo skelbime paskelbta informacija, Perkančioji organizacija Viešųjų pirkimų įstatymo 34 straipsnyje nustatyta tvarka skelbia klaidų ištaisymo skelbimus.
   7. Perkančioji organizacija pirkimo dokumentus paaiškindama / patikslindama savo iniciatyva laikosi šio skyriaus 4.2. - 4.6. punktuose nurodytų procedūrų.
   8. Perkančioji organizacija neketina rengti susitikimo su tiekėjais dėl pirkimo dokumentų paaiškinimo.
   9. Bet kuris paaiškinimas / patikslinimas yra laikomas neatskiriama pirkimo dokumentų dalimi.
   10. Perkančioji organizacija, atlikdama šį pirkimą, netaiko pagreitintos procedūros.
5. **TIEKĖJŲ PAŠALINIMO PAGRINDAI**
   1. Tiekėjas (taip pat visi tiekėjų grupės nariai, jei pasiūlymą pateikia tiekėjų grupė) ir ūkio subjektai, kurio pajėgumais remiasi tiekėjas, turi atitikti šiuos reikalavimus dėl pašalinimo pagrindų nebuvimo:

|  |  |  |
| --- | --- | --- |
| **Eil. Nr.** | **Tiekėjo pašalinimo pagrindai** | **Pašalinimo pagrindų nebuvimą įrodantys dokumentai** |
| **Pagal VPĮ 46 straipsnio 1 – 4 dalių nuostatas** | | |
| 5.1.1. | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  **Deklaracija dėl tiekėjo atsakingų asmenų** (užpildomas 5 priedas)  **Pastaba.** *Jei deklaracijoje**nurodysite atsakingus fizinius asmenis, prašome pateikti dokumentus (neteistumo pažymas), patvirtinančius deklaracijoje nurodytų atsakingų asmenų pašalinimo pagrindų nebuvimą, kaip nurodyta Pirkimo sąlygų 5.1.1 punkte.* |
| 5.1.2. | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 5.1.3. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Iš Lietuvoje įsteigtų subjektų reikalaujama:  1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 5.1.4. | Perkančioji organizacija pašalina tiekėją iš pirkimo procedūros, jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 5.1.5. | Perkančioji organizacija pašalina tiekėją iš pirkimo procedūros, jeigu jis pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 5.1.6. | Perkančioji organizacija pašalina tiekėją iš pirkimo procedūros, jeigu pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 5.1.7. | Perkančioji organizacija pašalina tiekėją iš pirkimo procedūros, jeigu tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| 5.1.8. | Perkančioji organizacija pašalina tiekėją iš pirkimo procedūros, jeigu tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 5.1.9. | Perkančioji organizacija pašalina tiekėją iš pirkimo procedūros, jeigu tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| 5.1.10. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
| 5.1.11. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 5.1.12. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

* 1. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo nuo Pasiūlymo pateikimo dienos iki pirkimo procedūros pabaigos jis atitinka bent vieną iš šio skyriaus 5.1. punkte nustatytų pašalinimo pagrindų.
  2. Jeigu tiekėjas neatitinka reikalavimų, nustatytų pagal šio skyriaus 5.1.1. ir 5.1.4.–5.1.12. punktus, Perkančioji organizacija jo nepašalina iš pirkimo procedūros, kai yra abi šios sąlygos kartu:
     1. tiekėjas pateikė Perkančiajai organizacijai informaciją apie tai, kad ėmėsi šių priemonių:
        1. savanoriškai sumokėjo arba įsipareigojo sumokėti kompensaciją už žalą, padarytą dėl šio skyriaus 5.1.1. ir 5.1.4–5.1.12. punktuose nurodytos nusikalstamos veikos arba pažeidimo, jeigu taikytina.
        2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina.
        3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai.
     2. Perkančioji organizacija įvertino tiekėjo informaciją, pateiktą pagal šio skyriaus 5.3.1. punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija pateikia tiekėjui motyvuotą sprendimą raštu ne vėliau kaip per 10 dienų nuo šio skyriaus 5.3.1. punkte nurodytos tiekėjo informacijos gavimo.

1. **TIEKĖJŲ KVALIFIKACIJOS REIKALAVIMAI, NACIONALINIO SAUGUMO REIKALAVIMAI** 
   1. Tiekėjo kvalifikacija nėra vertinama.
   2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad pirkimo sutartį vykdys tik tokią teisę turintys asmenys.
   3. **Tiekėjas pasiūlyme turi pateikti tik Europos bendrąjį viešųjų pirkimų dokumentą** (toliau – EBVPD) pagal Viešųjų pirkimų įstatymo 50 straipsnyje nustatytus reikalavimus. Visų pagrindžiančių dokumentų dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų atitikimo bus prašoma pateikti tik **galimo laimėtojo.**
   4. Detali dokumentų, pagrindžiančių tiekėjo atitiktį keliamiems reikalavimams, pateikimo tvarka nurodyta 9 skyriuje.
   5. Perkančioji organizacija šiame pirkime netaiko kokybės vadybos sistemos ir (arba) aplinkos apsaugos vadybos sistemos standartų reikalavimų.
   6. Pirkimui taikomos Tarybos reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas) nuostatos. Kartu su Pasiūlymu Tiekėjas turi pateikti užpildytą deklaraciją dėl (ne)atitikties Reglamento nuostatoms (pirkimo sąlygų **6 priedas**). Kilus abejonių dėl tiekėjo (ne)atitikties Reglamento nuostatoms, Perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
   7. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, Pirkimo sąlygų reikalavimus atitinkančiais, subjektais.
   8. Perkančioji organizacija atmes tiekėjo Pasiūlymą, jei bus tenkinama bent viena VPĮ 45 straipsnio 21 dalies 1-3 punktuose nurodytų sąlygų. Tiekėjas kartu su Pasiūlymu turi pateikti užpildytą deklaraciją (pirkimo sąlygų **6 priedas**).
   9. Perkančiajai organizacijai kilus abejonių dėl deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus Perkančioji organizacija priimtinus, dokumentus. Tokių dokumentų Perkančioji organizacija gali prašyti bet kuriuo pirkimo procedūros metu siekdamas užtikrinti tinkamą Pirkimo procedūros atlikimą.
2. **RĖMIMASIS KITŲ ŪKIO SUBJEKTŲ PAJĖGUMAIS IR SUBTEIKĖJŲ PASITELKIMAS**
   1. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus Perkančioji organizacija kelia), neatsižvelgiant į ryšio su tais ūkio subjektais teisinį pobūdį ir laikantis šio skyriaus 7.2. punkte nustatyto reikalavimo.
   2. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėti specialų leidimą ir (arba) būti tam tikros organizacijos nariu (jeigu tokius reikalavimus Perkančioji organizacija kelia) **tik tuo atveju, jeigu tie subjektai patys suteiks paslaugas**, **kuriems reikia jų turimų pajėgumų.**
   3. Šio skyriaus 7.1. ir 7.2. punktuose nurodytomis sąlygomis tiekėjų grupė gali remtis grupės dalyvių arba kitų ūkio subjektų pajėgumais.
   4. Jeigu tiekėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turi reikiamus išteklius, sutartis su tiekėju ir pan.
   5. Jei Perkančioji organizacija nustato reikalavimus tiekėjams dėl ekonominio ir finansinio pajėgumo, tiekėjas ir ūkio subjektai, kurių pajėgumais remiasi, kad atitiktų ekonominio ir finansinio pajėgumo reikalavimus, turi prisiimti solidarią atsakomybę už pirkimo sutarties įvykdymą.
   6. Tiekėjas savo pasiūlyme, užpildant pirkimo sąlygų **1** **priede** pateiktą pasiūlymo formą, privalo nurodyti:
      1. ūkio subjektus, kurių pajėgumais remiasi tiekėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus Perkančioji organizacija kelia). Šiais ūkio subjektais laikomi ir ekspertai, kurie pirkimo laimėjimo ir pirkimo sutarties sudarymo atveju bus įdarbinti tiekėjo.
      2. kokiai pirkimo sutarties daliai ir kokius subteikėjus, jeigu jie yra žinomi, jis ketina pasitelkti, t. y. tiekėjas pasiūlyme neprivalo nurodyti, kokius subteikėjus pasitelks pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma pirkimo sutartis. Subteikėjai nėra laikomi ūkio subjektais, jeigu šie tik vykdo sutartines tiekėjo prievoles, tačiau tiekėjas nesiremia jų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus. Subtiekėjų pasitelkimo tvarka nustatyta pirkimo sutarties nuostatose **(4 priedas)**.
      3. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Tačiau, jeigu pasiūlyme nurodytas ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal Viešųjų pirkimų įstatymo 46 straipsnį Perkančiosios organizacijos nustatytą pašalinimo pagrindą, jis per Perkančiosios organizacijos CVP IS susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.
   7. Perkančioji organizacija neriboja tiekėjų galimybės esminių (nurodytų techninės specifikacijos 2 punkte) užduočių atlikimui pasitelkti subteikėjus ir (arba) tiekėjų grupės narius.
3. **TIEKĖJŲ GRUPĖS DALYVAVIMAS PIRKIMO PROCEDŪROSE**
   1. Jei pirkime dalyvauja tiekėjų grupė, ji pasiūlyme turi pateikti jungtinės veiklos sutarties (toliau - JVS) skaitmeninę kopiją. JVS turi būti nurodyta:
      1. tiekėjų grupės sudėtis ir kiekvieno tiekėjų grupės nario įsipareigojimai vykdant numatomą su Perkančiąją organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą sutarties vertę.
      2. solidari visų šios sutarties šalių atsakomybė už iš šio pirkimo ar sutarties kylančių prievolių Perkančiajai organizacijai ir įsipareigojimų nevykdymą (įskaitant ir tokius iš sutarties kylančius bendrus įsipareigojimus, kurie savo esme tęstųsi ilgiau nei sutarties ar JVS terminas).
      3. JVS narys, atstovaujantis tiekėjų grupę (su kuriuo Perkančioji organizacija turėtų tvarkyti bendrus reikalus, susijusius su šiuo pirkimu: bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją ir pasirašyti sutartį).
      4. JVS narys, įgaliotas teikti sąskaitas atsiskaitymams (mokėjimai bus atliekami tik vienam iš JVS narių) ir pasirašyti su sutarties įgyvendinimu susijusius dokumentus.
      5. nuostata, kad JVS nustatytų narių keitimas yra laikomas esminiu sutarties pažeidimu, išskyrus išimtis, numatytas Lietuvos Respublikos įstatymuose, ir gavus išankstinį raštišką Perkančiosios organizacijos sutikimą.
   2. Perkančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

# **PASIŪLYMŲ RENGIMAS, PATEIKIMAS, KEITIMAS**

* 1. Reikalavimai dėl subteikėjų ir ūkio subjektų, kurių pajėgumais remiasi tiekėjas, nurodymo pasiūlymuose ir konkrečių dokumentų pateikimo nustatyti pirkimo sąlygų 7 skyriuje.
  2. Reikalavimai dokumentams, kuriuos turi pateikti pirkime dalyvaujanti tiekėjų grupė, nustatyti pirkimo sąlygų 8 skyriuje.
  3. Pasiūlymo galiojimo užtikrinimo pateikimo reikalavimai nurodyti pirkimo sąlygų 11 skyriuje.
  4. Tiekėjo pasiūlymas gali būti užšifruojamas pirkimo sąlygų 12 skyriuje nustatyta tvarka.

Bendrieji reikalavimai pasiūlymų rengimui ir pateikimui

* 1. Pasiūlymas turi būti pateikiamas **tik elektroninėmis priemonėmis, naudojant CVP IS**, pasiekiamą adresu [https://viesiejipirkimai.lt](%20https://viesiejipirkimai.lt). Pasiūlymus gali teikti tik CVP IS registruoti tiekėjai (nemokama registracija adresu <https://viesiejipirkimai.lt>).
  2. Pasiūlymą reikia pateikti ne vėliau kaip **iki datos ir laiko nurodyto skelbime apie pirkimą**.
  3. Pasiūlymas privalo būti pasirašytas vadovo ar jo įgalioto asmens.
  4. Tiekėjas savo pasiūlymą turi parengti pagal šių pirkimo sąlygų **1 priede** pateiktą pasiūlymo formą. Pasiūlymą sudaro tiekėjo pateiktų duomenų ir dokumentų visuma.
  5. Dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.). Perkančioji organizacija, kilus abejonėms dėl patvirtintos kopijos atitikties originalui, pasilieka sau teisę reikalauti pateikti dokumentų originalus.
  6. Pasiūlymai turi būti rengiami lietuvių kalba. Jei atitinkami dokumentai yra išduoti kita kalba, turi būti pateiktas patvirtintas vertimas. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu arba tiekėjo ar jo įgalioto asmens parašu ir antspaudu (jei turi). Interpretuojant pasiūlymą pirmenybė teikiama vertimui, išskyrus pasiūlymo galiojimo užtikrinimą, kur pirmenybė bus teikiama originaliam tekstui. Perkančioji organizacija pasilieka teisę reikalauti pateikti vertėjo parašu ir vertimų biuro antspaudu patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
  7. Tiekėjas gali pateikti tik vieną pasiūlymą, nepriklausomai nuo to, ar jis pirkime dalyvauja individualiai, ar kaip tiekėjų grupės narys. Jei tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus, visi tokie pasiūlymai bus atmesti.
  8. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) atmetami.
  9. Pasiūlyme kaina nurodoma eurais, išreiškiant ir apskaičiuojant taip, kaip nurodyta pirkimo sąlygų **1 priede**. Apskaičiuojant kainą, turi būti atsižvelgta į visą techninėje specifikacijoje nurodytą pirkimo objekto apimtį, kainos sudėtines dalis, į techninės specifikacijos reikalavimus ir pan. Į kainą turi būti įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios išlaidos, įskaitant ir atsiskaitymo dokumentų pateikimo per informacinę sistemą SABIS išlaidos.
  10. Visos kainos (ir jų sudėtinės dalys) pasiūlymuose turi būti nurodomos dviejų skaičių po kablelio tikslumu.
  11. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atšaukti bei pakeisti savo pasiūlymą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo negalima.

Reikalavimai dokumentams, pagrindžiantiems reikalavimus tiekėjams

* 1. Tiekėjas, deklaruodamas, kad atitinka keliamus reikalavimus tiekėjams[[4]](#footnote-4), teikiant pasiūlymą turi pateikti užpildytą EBVPD. Instrukcija, kaip tiekėjui užpildyti šį dokumentą, galima rasti paspaudus šią [nuorodą.](http://vpt.lrv.lt/uploads/vpt/documents/files/EBVPD%20pildymas(Tiek%c4%97jas).pdf) Atskirą EBVPD pildo ir pasirašo:
     1. tiekėjas.
     2. kiekvienas tiekėjų grupės narys (jeigu pasiūlymą teikia tiekėjų grupė).
     3. kiekvienas subtiekėjas, subteikėjas ar kitas ūkio subjektas, kurio pajėgumais remiasi[[5]](#footnote-5) tiekėjas.
  2. EBVPD turi pateikti visi pirkime dalyvaujantys tiekėjai, o dokumentų, kurie patvirtina, keliamus reikalavimus tiekėjams[[6]](#footnote-6), prašoma pateikti tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu. Tačiau Perkančioji organizacija turi teisę bet kuriuo pirkimo procedūros metu paprašyti šiuos dokumentus (visus ar dalį jų) pateikti ir kitų tiekėjų, jeigu tai būtina siekiant užtikrinti tinkamą pirkimo procedūrų atlikimą.
  3. Dokumentų, kurie patvirtina, kad tiekėjas atitinka keliamus reikalavimus tiekėjams[[7]](#footnote-7), nereikalaujama pateikti, jeigu Perkančioji organizacija:
     1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
     2. šiuos dokumentus jau turi iš ankstesnių pirkimo procedūrų (ši nuostata netaikoma, jei pirkimo procedūra pradėta iki 2017-07-01 ir buvo vykdyta ne CVP IS priemonėmis).
  4. Užsienio valstybės tiekėjo valstybėje išduoti pirkimo sąlygų 5.1. punkte nurodyti dokumentai legalizuojami vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).
  5. Jei pirkimo dokumentuose yra reikalaujama, o tiekėjas negali pateikti Viešųjų pirkimų įstatymo 51 straipsnio 2 dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų Viešųjų pirkimų įstatymo 46 straipsnio 1 ir 3 dalyse ir 6 dalies 2 punkte keliamų klausimų (jei analogiški klausimai keliami ir pirkimo dokumentuose), jie gali būti pakeisti priesaikos deklaracija ar oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
  6. Jeigu skelbime apie pirkimą keliami reikalavimai tiekėjams dėl ekonominio ir finansinio pajėgumo ir tiekėjas dėl pateisinamų priežasčių negali pateikti reikalaujamų jo finansinį ir ekonominį pajėgumą įrodančių dokumentų, jis turi teisę (Perkančiajai organizacijai sutikus, kad tiekėjo nurodytos priežastys yra pateisinamos) pateikti kitus Perkančiajai organizacijai priimtinus dokumentus.

1. **PASIŪLYMĄ SUDARANTYS DOKUMENTAI**
   1. Iki pasiūlymų pateikimo termino pabaigos, pasiūlyme tiekėjas turi pateikti:
      1. užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) pasiūlymą ir pasiūlymo priedą, parengtą pagal šių pirkimo sąlygų **1 priedą**.
      2. užpildytą EBVPD (pirkimo sąlygų **3 priedas**);
      3. Deklaraciją dėl tiekėjo atsakingų asmenų (pirkimo sąlygos **5 priedas**);
      4. jeigu pasiūlymą pateikia tiekėjų grupė, pasirašytą jungtinės veiklos sutarties skaitmeninę kopiją;
      5. Deklaracija dėl atitikties nacionalinio saugumo reikalavimams (pirkimo sąlygų **6 priedas**);
      6. jeigu pasiūlymo dokumentus ir (ar) visą pasiūlymą pasirašo tiekėjo vadovo įgaliotas asmuo, pasiūlyme turi būti pridėtas tokią teisę suteikiantis pasirašytas galiojantis įgaliojimas arba kitas dokumentas;
      7. jeigu tiekėjas pasitelkia ūkio subjektus - įrodymai, kad šie ištekliai bus prieinami per visą sutartinių įsipareigojimų vykdymo laikotarpį (pagal pirkimo sąlygų 7.4. ir 7.5. punktų reikalavimus);
      8. kitą pirkimo sąlygose prašomą informaciją ir (ar) dokumentus (pvz., pateikiamų dokumentų vertimai į lietuvių kalbą ir kt.).
2. **PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMO REIKALAVIMAI**
   1. Pasiūlymas galioja jame tiekėjo nurodytą laiką. Pasiūlymas turi galioti **ne trumpiau nei 3 (tris) mėnesius** nuo paskutinės pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   2. Jeigu tiekėjas, kurio pasiūlymo galiojimo terminas nėra pasibaigęs, atsisako sudaryti viešojo pirkimo sutartį ar jos nepasirašo per Perkančiosios organizacijos nustatytą terminą arba per viešojo pirkimo sutartyje nustatytą terminą nepateikia sutarties įvykdymo užtikrinimo dokumento (jei toks reikalaujamas viešojo pirkimo sutartyje), toks tiekėjas privalo sumokėti Perkančiajai organizacijai 5 (penkių) proc. tiekėjo pasiūlymo kainos Eur be PVM dydžio baudą bei padengti Perkančiosios organizacijos patirtus nuostolius, kiek jų nepadengia aukščiau nurodyta bauda. Nuostoliais šiuo atveju taip pat bus laikomas kainos skirtumas tarp sutartį atsisakiusio pasirašyti tiekėjo pasiūlymo (jei vykdomos derybos – galutinio pasiūlymo) kainos Eur be PVM ir kito tiekėjo, pasiūlymų eilėje esančio po atsisakiusio sudaryti sutartį tiekėjo, pasiūlymo (jei vykdomos derybos – galutinio pasiūlymo) kainos Eur be PVM. Baudą ir nuostolius tiekėjas privalo sumokėti per 14 (keturiolika) kalendorinių dienų nuo atitinkamo Perkančiosios organizacijos reikalavimo gavimo dienos. Perkančioji organizacija turi teisę baudą ir nuostolius išskaičiuoti iš tiekėjui pagal kitas sutartis mokėtinų.
3. **PASIŪLYMŲ ŠIFRAVIMAS**
   1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą turi:
      1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti paspaudus šią [nuorodą.](https://vpt.lrv.lt/lt/nuorodos/kiti-duomenys/pasiulymu-sifravimas/)
      2. iki susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija gali iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąją organizacija oficialiu jos telefonu ir (arba) kitais būdais).
      3. Tiekėjui užšifravus visą pasiūlymą ir iki susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus - Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
4. **PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ  
   PASIŪLYMAIS**
   1. Tiekėjas pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Konfidencialius dokumentus tiekėjas nurodo pasiūlymo formoje, parengtoje pagal pirkimo sąlygų **1** **priedą** Tiekėjo pasiūlymas turi būti teikiamas aiškiai pasiūlymo formoje nurodant, kurios pasiūlymo dalys yra konfidencialios, kadangi laimėjusio tiekėjo pasiūlymas ir sutartis bei jos pakeitimai teisės aktų nustatyta tvarka viešinami CVP IS.
   2. Konfidencialia informacija, kurią tiekėjas nurodo pasiūlymo formoje, gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:
      1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus.
      2. jeigu tai pažeistų Viešųjų pirkimų įstatymo 33 ir 58 straipsniuose nustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis.
      3. pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti Lietuvos Respublikos asmens duomenų teisinės apsaugos įstatymo reikalavimai ar tiekėjo įsipareigojimai pagal su trečiaisiais asmenimis sudarytas sutartis.
      4. informacija apie pasitelktus ūkio subjektus, kurių pajėgumais remiasi tiekėjas, ir subteikėjus, išskyrus informaciją, kurią atskleidus būtų pažeisti Asmens duomenų teisinės apsaugos įstatymo reikalavimai.
   3. Ne vėliau kaip per 6 (šešis) mėnesius nuo sutarties sudarymo suinteresuoti dalyviai gali prašyti Perkančiosios organizacijos supažindinti juos su laimėjusio tiekėjo pasiūlymu. Perkančioji organizacija nurodytu laikotarpiu gavusi suinteresuoto dalyvio prašymą, leidžia jam susipažinti su laimėjusio tiekėjo pasiūlymu, tačiau negali atskleisti informacijos, kurią tiekėjai, nepažeisdami šio skyriaus 13.2. punkto nuostatų, nurodė kaip konfidencialią.
   4. Jeigu Perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji prašo tiekėjo įrodyti, kodėl nurodyta informacija yra konfidenciali. Jeigu tiekėjas per Perkančiosios organizacijos nurodytą terminą, kuris nustatomas ne trumpesnis kaip 5 (penkios) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Tiekėjui nurodžius šio skyriaus 13.2.1. - 13.2.4. punktuose išvardytą informaciją kaip konfidencialią, Perkančioji organizacija turi teisę ją viešinti nesikreipiant į tiekėją papildomų įrodymų.

# **SUSIPAŽINIMO SU PASIŪLYMAIS PROCEDŪRA**

* 1. Pradinis susipažinimas su tiekėjų pasiūlymais, gautais CVP IS priemonėmis prilyginamas vokų su pasiūlymais atplėšimui.
  2. Susipažinimo su pasiūlymais posėdžio vieta, pradžios data, valanda ir minutė nurodyta skelbime apie pirkimą. **Susipažinimo su pasiūlymais posėdyje tiekėjai dalyvauti negali.** Susipažinimo su pasiūlymais procedūra vykdoma Viešųjų pirkimų įstatymo 44 straipsnio nustatyta tvarka.
  3. Komisijos posėdžiuose stebėtojai nedalyvauja.

1. **PASIŪLYMŲ NAGRINĖJIMAS IR PALYGINIMAS**
   1. Pasiūlymuose nurodytos kainos vertinamos eurais, taip pat pagal sutartį atsiskaitoma eurais. Jeigu pasiūlymuose kainos nurodytos užsienio valiuta, jos perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, - pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
   2. Tiekėjai negali dalyvauti susipažinimo su pasiūlymais, pasiūlymų nagrinėjimo, vertinimo ir palyginimo procedūrose.
   3. Atlikus pradinį susipažinimą su pasiūlymais, Perkančioji organizacija pasiūlymus nagrinėja tokiu eiliškumu:
      1. įvertina EBVPD pateiktą informaciją.
      2. nagrinėja, vertina ir palygina tiekėjų pateiktus pasiūlymus, vadovaudamasis pirkimo dokumentuose nustatytomis sąlygomis.
      3. įvertina ekonomiškai naudingiausią pasiūlymą pateikusio tiekėjo aktualius dokumentus, patvirtinančius atitiktį tiekėjų reikalavimams[[8]](#footnote-8).
   4. Nagrinėjant tiekėjo pateiktą pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams ar šių dokumentų ar duomenų trūksta, ar pasiūlyme radus nurodytos kainos apskaičiavimo klaidų, Perkančioji organizacija raštu, nepažeisdama lygiateisiškumo ir skaidrumo principų, gali prašyti tiekėją tokius dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi ar paaiškinami vadovaujantis Viešųjų pirkimų tarnybos nustatytomis taisyklėmis ([Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr)).
   5. Tiekėjas iki Perkančiosios organizacijos nustatyto termino raštu privalo atsakyti į prašymą ir patikslinti, papildyti arba paaiškinti pasiūlymą, kaip reikalauja Perkančioji organizacija (kitu atveju jo pasiūlymas atmetamas).
   6. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis pirkimo dokumentų reikalavimais, turi būti atmetamas.
   7. Perkančioji organizacija, įvertinusi EBVPD pateiktą informaciją priima sprendimą dėl kiekvieno tiekėjo atitikties reikalavimams ir kiekvienam iš jų ne vėliau kaip per 3 (tris) darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurie atitinka Perkančiosios organizacijos keliamus reikalavimus.
   8. Įvertinusi pateiktų pasiūlymų atitiktį pirkimo dokumentuose nustatytiems reikalavimams, Perkančioji organizacija raštu per nustatytą protingą terminą reikalauja, kad tiekėjai pagrįstų pasiūlyme nurodyto pirkimo objekto ar jo sudedamųjų dalių kainą, jeigu jos atrodo neįprastai mažos (tiekėjo, kuris iki Perkančiosios organizacijos nustatyto termino neatsiunčia pagrindimo, pasiūlymas atmetamas). Pasiūlyme nurodyta pirkimo objekto kaina laikomi neįprastai maža, jeigu atitinka bent vieną iš šių sąlygų:
      1. kaina yra 30 (trisdešimt) ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį;
      2. tiekėjo pasiūlyme nurodyta pirkimo objekto ar jo sudedamųjų dalių kaina Perkančiosios organizacijos vertinimu gali būti nepakankama sutarties tinkamam įvykdymui.
   9. Po neįprastai mažos pasiūlytos kainos vertinimo procedūros ekonominio naudingumo mažėjimo tvarka yra nustatoma pasiūlymų eilė kiekvienai pirkimo daliai (toliau – Pasiūlymų eilė) (išskyrus atvejus, kai pasiūlymą pateikia tik vienas tiekėjas). Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
   10. Sudarius pasiūlymų eilę, Perkančioji organizacija raštu iš galimo laimėtojo prašo per jos nustatytą protingą terminą pateikti dokumentus, kurie patvirtina, kad tiekėjas atitinka reikalavimus tiekėjų kvalifikacijai[[9]](#footnote-9) (išskyrus atvejus, kai šių dokumentų neprašoma pagal pirkimo sąlygų 9.16.1. punktą arba su jais susipažinta anksčiau pagal pirkimo sąlygų 9.16.2. ir 9.15. punktus). Tuo atveju, jei galimas laimėtojas iki Perkančiosios organizacijos nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, Perkančioji organizacija šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas pagal patikslintą pasiūlymų eilę gali būti nustatytas laimėjusiu.
   11. Tiekėjo nurodytos konfidencialios informacijos vertinimo tvarka nurodyta pirkimo sąlygų 13.4. punkte.
2. **PASIŪLYMŲ VERTINIMAS**
   1. Perkančioji organizacija ekonomiškai naudingiausią pasiūlymą išrenka pagal **kainą**.
   2. Jeigu pirkime dalyvaus Europos Sąjungos tiekėjas, neįsiregistravęs Lietuvos Respublikoje PVM mokėtoju, kuriam taikomas 0 proc. PVM, tačiau Perkančioji organizacija turės PVM pati sumokėti į valstybės biudžetą, perkančioji organizacija prie Europos Sąjungos dalyvio pasiūlymo vertinimo metu pridės tik vertinimo tikslais naudojamą PVM, kuris į pirkimo sutartį nebus perkeliamas.
   3. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos pirkimo sąlygų 15 skyriuje.
3. **PASIŪLYMŲ ATMETIMO PRIEŽASTYS**
   1. Perkančioji organizacija ekonomiškai naudingiausią pasiūlymą nustato laimėjusiu, jeigu jis tenkina visas šias sąlygas:
      1. pasiūlymas atitinka pirkimo dokumentuose nustatytus reikalavimus, sąlygas ir kriterijus.
      2. tiekėjas nėra pašalintas vadovaujantis pirkimo sąlygose nustatytais tiekėjo pašalinimo pagrindais.
      3. tiekėjas atitinka skelbime apie pirkimą nustatytus keliamus reikalavimus.
      4. tiekėjas per Perkančiosios organizacijos nustatytą terminą patikslino, papildė, paaiškino informaciją, kaip nurodyta pirkimo sąlygų 15.4. punktuose.
      5. pasiūlyta kaina nėra per didelė ir Perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija Perkančiosios organizacijos pirkimui skirtas lėšas, nustatytas ir užfiksuotas Perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir pirkimo dokumentuose nėra nurodyta pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.
      6. Perkančioji organizacija, išnagrinėjusi tiekėjo pagal pirkimo sąlygų 15.8. punktą pateiktus dokumentus nustato, kad:
         1. tiekėjas pateikė tinkamus pasiūlytos mažiausios kainos pagrįstumo įrodymus.
         2. tiekėjo pasiūlymas atitinka aplinkos apsaugos, socialinės ir darbo teisės įpareigojimus, nustatytus Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
   2. Komisija atmeta pasiūlymą, jeigu:
      1. pasiūlymą pateikęs tiekėjas turi būti pašalinamas iš pirkimo procedūros pagal pirkimo sąlygų 5.1. punktą arba Perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą;
      2. pasiūlymą pateikęs tiekėjas neatitinka pirkimo dokumentuose nustatytų jeigu taikytina, kvalifikacijos reikalavimų, kokybės vadybos sistemos ir (arba) aplinkos apsaugos vadybos sistemos standartų, reikalaujamų sertifikatų ir kitų dokumentų arba Perkančiosios organizacijos prašymu, per nurodytą terminą jų nepateikė ar nepatikslino;
      3. pasiūlymas neatitinka pirkimo dokumentuose nustatytų reikalavimų;
      4. tiekėjas pasiūlė per didelę, Perkančiajai organizacijai nepriimtiną kainą;
      5. dalyvis per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
      6. jeigu Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad VPĮ 45 straipsnio 21 dalies 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
      7. jeigu Perkančioji organizacija turi kompetentingų institucijų informacijos, kad VPĮ 45 straipsnio 21 dalies 1 ir 2 punktuose nurodyti subjektai turi interesų, galinčių kelti grėsmę nacionaliniam saugumui;
      8. pateiktame pasiūlyme nurodyta kaina yra neįprastai maža ir dalyvis, Perkančiosios organizacijos prašymu, per nurodytą terminą nepateikia tinkamų kainos pagrįstumo įrodymų arba kitaip nepagrindžia neįprastai mažos kainos;
      9. tiekėjas, apie nustatytų reikalavimų atitikimą, yra pateikęs melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
      10. jei tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
      11. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir Perkančiosios organizacijos prašymu jų nepateikė ar nepatikslino per Perkančiosios organizacijos nurodytą terminą;
   3. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
   4. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu ji nustato, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
4. **INFORMAVIMAS APIE PIRKIMO PROCEDŪRŲ REZULTATUS**
   1. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ir pateikia:
      1. šio skyriaus 18.2. dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką.
      2. nustatytą pasiūlymų eilę.
      3. laimėjusį pasiūlymą.
      4. tikslų atidėjimo terminą.

arba nurodo priežastis, dėl kurių priimtas sprendimas nesudaryti sutarties arba pradėti pirkimą iš naujo.

* 1. Perkančioji organizacija, gavusi suinteresuoto dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:
     1. dalyviui, kurio pasiūlymas nebuvo atmestas - laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar sutarties šalių pavadinimus.
     2. dalyviui, kurio pasiūlymas buvo atmestas, - pasiūlymo atmetimo priežastis, įskaitant, jeigu taikoma, informaciją apie tai, kad buvo pasinaudota pirkimo sąlygų 15.6. punktu, o Viešųjų pirkimų įstatymo 37 straipsnio 6 ir 7 dalyse nurodytais atvejais - taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.
  2. Šio skyriaus 18.1. ir 18.2. dalyse nurodytais atvejais informacija neteikiama, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.

# SUTARTIES SUDARYMAS

* 1. Sutartis sudaroma nedelsiant, bet ne anksčiau negu pasibaigė 10 (dešimt) dienų atidėjimo terminas. Atidėjimo terminas gali būti netaikomas (apie tokį sprendimą Perkančioji organizacija informuoja raštu), kai yra bent vienas iš šių atvejų:
     1. vienintelis suinteresuotas dalyvis yra tas, su kuriuo sudaroma pirkimo sutartis ar preliminarioji sutartis, ir nėra suinteresuotų kandidatų.
     2. pirkimo sutartis sudaroma dinaminės pirkimo sistemos pagrindu arba preliminariosios sutarties pagrindu.
     3. pirkimo sutartis sudaroma žodžiu.
  2. Tiekėjas, kurio pasiūlymas nustatytas laimėjusiu, sudaryti sutarties kviečiamas raštu (išskyrus atvejus, kai sutartis sudaroma žodžiu) ir jam nurodomas laikas, iki kada jis turi sudaryti sutartį.
  3. Laikoma, kad tiekėjas atsisakė sudaryti sutartį, kai yra bent vienas iš šių atvejų:
     1. tiekėjas, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento.
     2. iki perkančiosios organizacijos nurodyto laiko nepasirašo pirkimo sutarties.
     3. atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis.
  4. Jeigu laimėjęs tiekėjas atsisako sudaryti sutartį, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį. Prieš siūlant sudaryti sutartį Perkančioji organizacija patikrina to tikėjo dokumentus, kurie patvirtina, kad jis atitinka reikalavimus tiekėjų kvalifikacijai9 ir įsitikina, ar jo pasiūlymas tenkina kitas pirkimo dokumentų 17.1. punkto sąlygas.
  5. Sutarties projektas pateikiamas pirkimo sąlygų **4** **priede**. Sudarant pirkimo sutartį, joje nekeičiama laimėjusio tiekėjo pasiūlymo kaina ar kitos sąlygos ir pirkimo dokumentuose nustatytos pirkimo sąlygos. Jeigu pasiūlyme kaina nurodyta kita valiuta nei eurais, sutartyje kaina nurodoma perskaičiuota eurais pagal pirkimo sąlygų 15.1. punkto sąlygą. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Perkančioji organizacija pati turi sumokėti pridėtinės vertės mokestį į valstybės biudžetą už įsigytą pirkimo objektą, į pasiūlymo kainą įskaitytas šis mokestis sudarant pirkimo sutartį išskaičiuojamas.
  6. Prieš sudarant sutartį, Perkančioji organizacija inicijuoja procedūrą, siekiant nustatyti, ar numatomos sudaryti sutarties vykdymas neprieštaraus Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Tarptautinių sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų), taip pat, ar tiekėjai teisės aktų nustatyta tvarka nėra pripažinti keliančiais grėsmę nacionaliniam saugumui.
     1. Pirkimo sąlygų 19.6. punkte nurodytu tikslu, Perkančioji organizacija prašys galimo laimėtojo užpildyti šių pirkimo sąlygų 7 priede pateiktą Veiklos partnerio pažinimo anketą (toliau – Anketa). Anketa galimam laimėtojui nėra teikiama pildyti, jeigu tiekėjas anketą pildė ir teikė Perkančiajai organizacijai per paskutinius 6 (šešis) mėnesius.
     2. Galimas laimėtojas turi per Perkančiosios organizacijos nustatytą terminą (kuris negali būti trumpesnis kaip 2 (dvi) darbo dienos) raštu ar elektroninėmis priemonėmis užpildyti bei pasirašyti pridedamą Anketą ir pateikti ją Perkančiajai organizacijai.
     3. Jeigu tiekėjas laiku nepateikė pasirašytos Anketos arba Perkančioji organizacija nustato, kad ketinamos sudaryti sutarties vykdymas prieštaraus Lietuvos Respublikoje įgyvendinamoms privalomoms tarptautinėms sankcijoms (bent vienai iš taikomų sankcijų), kaip tai apibrėžta Tarptautinių sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, arba tiekėjas teisės aktų nustatyta tvarka pripažintas keliančiu grėsmę nacionaliniam saugumui, sutartis su laimėjusiu tiekėju negali būti sudaryta. Tokiu atveju Perkančioji organizacija atmeta tokio tiekėjo pasiūlymą ir kreipiasi į tiekėją, esantį antroje vietoje pasiūlymų eilėje, ir jam siūlo sudaryti sutartį šiame skyriuje bei Viešųjų pirkimų įstatymo nustatyta tvarka.

1. **PRETENZIJŲ, IEŠKINIŲ TEIKIMAS IR NAGRINĖJIMAS**
   1. Tiekėjas pirkimo procedūrų metu (iki pirkimo sutarties sudarymo dienos) turi teisę ginčyti Perkančiosios organizacijos veiksmus ir (arba) sprendimus pateikiant pretenziją. Pretenzija teikiama laikantis šių reikalavimų:
      1. pretenzija turi būti pateikta per 10 (dešimt) dienų nuo paskelbimo apie Perkančiosios organizacijos priimtą sprendimą dienos arba Perkančiosios organizacijos pranešimo raštu apie jo priimtą sprendimą išsiuntimo tiekėjams dienos.
      2. pretenzija teikiama elektroninėmis priemonėmis.
   2. Perkančioji organizacija pretenziją nagrinėja laikantis šių reikalavimų:
      1. Perkančioji organizacija gavusi pretenziją nedelsdama sustabdo pirkimo procedūrą, kol bus išnagrinėta pretenzija ir priimtas sprendimas.
      2. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos).
      3. pateikiant sprendimą dėl pretenzijos Perkančioji organizacija užtikrina, kad nepažeis tiekėjo teisės į konfidencialios informacijos apsaugą ir, jeigu pretenzija buvo gauta iki pasiūlymų pateikimo termino pabaigos, neatskleis tiekėjo, iš kurio buvo gauta pretenzija, tapatybės.
      4. Perkančioji organizacija nukelia pasiūlymų pateikimo terminą, jeigu pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama - terminas nenukeliamas) arba atsakant į pretenziją pateikia pirkimo dokumentų paaiškinimus ar patikslinimus, kurie turi esminės įtakos pasiūlymų parengimui.
      5. Perkančioji organizacija neprivalo nagrinėti tiekėjo pretenzijos, kuri pateikta praleidus šio skyriaus 20.1.1. punkte nustatytus terminus, pateikta pakartotinai dėl to paties Perkančiosios organizacijos priimto sprendimo arba atlikto veiksmo ir (arba) pateikta po sutarties sudarymo dienos.
      6. jei Perkančioji organizacija šio skyriaus 20.2.5. punkte nustatytais atvejais nagrinėja pretenziją, ji laikosi šio skyriaus 20.2.1. - 20.2.4. punkto reikalavimų.
   3. Tiekėjas, nesutikęs su Perkančiosios organizacijos sprendimu arba jei Perkančioji organizacija per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui Viešųjų pirkimų įstatymo 7 skyriuje nustatyta tvarka.
2. **BAIGIAMOSIOS NUOSTATOS**
   1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Viešųjų pirkimų įstatymo ir kitų teisės aktų nuostatomis.
   2. Perkančioji organizacija bet kuriuo metu iki pirkimo sutarties sudarymo turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. Šiuo atveju Perkančioji organizacija neprisiima jokių įsipareigojimų dėl dalyvių patirtų nuostolių ar žalos atlyginimo, susijusių su pirkimo procedūrų nutraukimu ar pasiūlymo atmetimu.
   3. Perkančiosios organizacijos Viešųjų pirkimų skyriaus atsakingi darbuotojai bei pirkimo komisijų nariai, tvarko tiekėjų ir/arba tiekėjus viešuosiuose pirkimuose atstovaujančių darbuotojų ar kitų asmenų (pavyzdžiui, pasitelkiamų specialistų) asmens duomenis Perkančiosios organizacijos viešųjų pirkimų procedūrų vykdymo tikslu. Tai atliekama vadovaujantis galiojančiomis Valstybės įmonės Turto banko asmens duomenų tvarkymo taisyklėmis, kurios yra patvirtintos generalinio direktoriaus 2018 m. spalio 19 d. įsakymu Nr. P1-269. Tvarkomi yra tie asmens duomenys, kuriuos tiekėjas/tiekėjai perkančiajai organizacijai pateikia viešojo pirkimo metu (vardas, pavardė, adresas, telefono numeris, elektroninio pašto adresas, asmens kodas, gyvenimo aprašymo duomenys, gyvenimo aprašymo faktus pagrindžiantys dokumentai (įgytą išsilavinimą pagrindžiantys diplomai, atestatai, pažymėjimai, pažymos ir kt.)). Šių duomenų tvarkymo pagrindas – Turto bankui taikoma teisinė prievolė vykdyti viešuosius pirkimus (BDAR 6 str. 1 d. c p.). Daugiau informacijos apie asmens duomenų tvarkymą, duomenų subjektų teisių įgyvendinimą Valstybės įmonėje Turto banke, taip pat duomenų apsaugos pareigūno kontaktiniai duomenys pateikiami interneto adresu: <https://turtas.lt/asmens-duomenu-apsauga/>. Informaciją apie asmens duomenų tvarkymą galima rasti dokumente „Valstybės įmonės Turto banko asmens duomenų tvarkymo taisyklės“ (<https://turtas.lt/wp-content/uploads/2023/11/valstybes-imones-turto-banko-asmens-duomenu-tvarkymo-taisykles-1.pdf>), o su turimomis teisėmis ir jų įgyvendinimo tvarka galima susipažinti dokumente „Duomenų subjektų teisių įgyvendinimo Valstybės įmonėje Turto banke tvarkos aprašas“ (<https://turtas.lt/wp-content/uploads/2025/01/duomenu-subjektu-teisiu-igyvendinimo-valstybes-imoneje-turto-banke-tvarkos-aprasas.docx>). Vadovaujantis Valstybės įmonės Turto banko dokumentacijos planu – nurodytu tikslu ir pagrindu tvarkomi asmens duomenys saugomi 5 metus (pirkimo pabaigos).

\_\_\_\_\_\_\_\_\_\_\_\_\_\_\_\_\_\_\_\_\_

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)
4. Reikalavimai tiekėjams - pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų. [↑](#footnote-ref-4)
5. Tiekėjas gali remtis ūkio subjekto pajėgumais, kad atitiktų reikalavimą turėti specialų leidimą arba būti tam tikrų organizacijų nariu, finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami) (Viešųjų pirkimų įstatymo 49 straipsnio 1 dalis). [↑](#footnote-ref-5)
6. Žr. 8 išnašą. [↑](#footnote-ref-6)
7. Žr. 8 išnašą. [↑](#footnote-ref-7)
8. Reikalavimai tiekėjams – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų. [↑](#footnote-ref-8)
9. Reikalavimai tiekėjų kvalifikacijai - pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų. [↑](#footnote-ref-9)